Общинска избирателна комисия - Джебел

РЕШЕНИЕ   
№ 38-МИ  
Джебел, 18.09.2019

**ОТНОСНО: постъпила жалба от Хюсеин Хюсеин Мустафа – председател на ОбС на ПП „ДПС” град Джебел.**

Същата е заведена с Вх. № 1 /16.09.2019г. Регистъра на жалби и сигнали на ОИК Джебел.

Жалбата е редовно подадена. Жалбоподателят е институционализиран имa подпис и печат, ясен е казусът по който може да се коментира.

Жалбата е в хипотезата на чл. 416, ал. 2 от Изборния Кодекс – избирателят, който подкрепя участието си в изборите за независим кандидат за кмет на Община удостоверява това с подписа си пред съответния член на Инициативния комитет.

Жалбоподателят Хюсеин Хюсеин Мустафа – упълномощен представител и председател на ОбС на ПП „ДПС” в град Джебел твърди, че събирането на подписи се извършва от лица, които не са членове на Инициативния Комитет. Гражданите, които са положили подписите си са били подвеждани, неинформирани и заблудени.

Подразбира се и препратката e за извършване на нарушения и неспазване на изискванията по чл. 416, ал. 3 от ИК.

ОИК- Джебел потърси допълнителна информация съобразно правомощията си и стигна до следните изводи:

1. Не са налице доказателства, че лицата, които събират подписи (според жалбата) са ангажирани или не са в Инициативния Комитет на независимия кандидат за кмет на Община Джебел – Сабахатин Сали Гьокче.
2. В жалбата също така липсва конкретика, а именно - име, място и време на извършване на посоченото деяние, за да може ОИК да предприеме съответните действия.

Предвид гореизложеното и във връзка с невъзможността за предприемане на адекватни действия от страна на ОИК-Джебел, препраща съответната жалба по компетентност към РУ „МВР” гр. Джебел.

Председател: Ангелина Хаджиева

Секретар: Ергин Юсеин

\* Публикувано на 18.09.2019 г. в 16:00 часа